મનથી અળગાં થવાની ક્રિયાને વિનોબા આ યુગની માગ ગણે છે. સાચો નિર્ણય લેવાની તાકાત તો જ આવશે જો આપણે સાક્ષીભાવ કેળવ્યો હશે. વિનોબા પતંજલિ મુનિએ લખેલા ગ્રંથ ‘પાતંજલ યોગસૂત્ર’ના ઊંડા અભ્યાસુ છે. પતંજલિ મુનિએ યોગની વ્યાખ્યા આ રીતે કરી છે- ‘યોગિૃતવૃત્તિનિરોધઃ’ અર્થાત્ ચિત્તની વૃત્તિઓનો નિરોધ તે જ યોગ. યમ, નિયમ, આસન, પ્રાણાયામ, પ્રત્યાહાર, ધારણા, ધ્યાન અને સમાધિ – યોગના આ આઠ અંગ છે. ધ્યાનથી મનનું અને પ્રાણાયામથી પ્રાણનું નિયમન થાય છે.